Petri Pohjonen

Petri Hannu Tapani Pohjonen (s. 24. toukokuuta 1975 Lappeenranta) on suomalainen pikajuoksija.

Pohjonen voitti 400 metrin juoksun Suomen mestaruuden vuosina 1997, 1998 ja 1999. Hopealla hän oli 1995 ja 1996. Matkan hallimestaruus tuli vuosina 1996, 1998, 2000 ja 2002. 200 metrillä Pohjonen on parhaimmillaan ollut SM-kisoissa neljäs (1998). 

Ruotsi-maaottelussa Tukholmassa 29. elokuuta 1997 Pohjonen juoksi ennätyksensä 46,62. Aika on 22-vuotiaiden Suomen ennätys. Pohjonen on ajallaan kaikkien aikojen yhdeksänneksi nopein suomalainen. Seuraava häntä nopeammin matkan juossut suomalainen oli Viljami Kaasalainen (46,54) vuonna 2022.

Pohjosen valmentajana toimi Tapani Torvi.

Lähteet 

Suomalaiset pikajuoksijat
Vuonna 1975 syntyneet
Elävät henkilöt